[{"text_idx": "#000000", "text": "Asel Luzarraga euskal idazle eta itzultzailearen web pertsonala"}, {"text_idx": "#000002", "text": "El encanto del disfraz (Mozorroaren xarma)\nLas sombras de la utopi\u0301a (Utopiaren itzalak)\nLa mentira en la sangre (Gezurra odoletan)\nLos buenos no usan paraguas (Onek ez dute aterkirik erabiltzen)"}, {"text_idx": "#000005", "text": "Liburu hau jatorrian euskaraz idatzitako Bahiketa eleberriaren gaztelaniazko itzulpena da. Euskarazkoa Txalapartak argitaratu zuen 2.020an. Bermeon itzuli nuen 2021ean eta Juan Pablo eta Alfosina lagun handiek lagundu zidaten itzulpena zuzentzen."}, {"text_idx": "#000006", "text": "Gaztelaniazko bertsioaren azalaren diseinua Llui\u0301s Ra\u0300fols katalan artistaren lana da berriz ere."}, {"text_idx": "#000012", "text": "2016an, Bioklik amaituta eta Buenos Airesen artean, bete-betean heldu nion azkenean Ramos Meji\u0301an hasitako proiektuari, eta Bermeon amaitu, 2018an, 2017an Euskal Herrira itzuli ondoren. Vanerik gabe oraingoan, baina Liki eta Newen argentinar katuak lagun. Zelan ez zuten protagonismorik izango katuek? Agertu ziren animalia horiek nire aurreko liburu batzuetan ere. Katu zuri-gorri bat zen lehen orrialdeko elkarrizketaren lekuko bakarra Hamaika ispilu ganbil nire lehen eleberrian, eta Gezurra odoletan nobelan ere lagun itsaskor eta iletsua zeukan Verok: Pepi. Baina saihestezina zen oraingoan katuek beste protagonismo bat hartzea. Txikitatik maite izan ditut, baina 2014 arte itxaron behar izan dut halako lagun bat izateko! Nondik eta Ramos Meji\u0301atik iritsia, nire lagunen etxetik. Ez da asko pentsatu behar jakiteko haren izena nork inspiratua den."}, {"text_idx": "#000023", "text": "\u2015Tira, biona... baina hirea batez ere \u2013onartu zion, haur bati kasu egiten zaion legez, arrazoia guztiz ematen ez zaiola iradokita."}, {"text_idx": "#000024", "text": "Eta han geratu zen, baten batek sastarretara botatzea ahaztu zuen sofa hartan etzanda. Eta, nolabait, zoriontsua zirudien, hilobi abandonatu hartan mundu literario oso bat aurkitu balu bezala. Askatasunaren prezioa omen. Suposatzen zen biek zituztela Espainiako inteligentzia zerbitzuak orpoz orpo. Biak jotzen zituztela ekintza baten egiletzat. Ala egia ote zekien Matxinek? Ez, egia jakin balu ez zion haraino jarraituko. Lagunak ere arrazoirik ote zeukan Euskal Herritik alde egin nahi izateko? Ezin zuen onartu holako sakrifizioraino iristeko prest egon zitekeenik lagunaren adiskidetasuna, jakinaren gainean egonez gero. Ez zuen nahi."}, {"text_idx": "#000033", "text": "\u2015Eta uzten diok inoiz hire solaskideari hitz egiten?"}, {"text_idx": "#000038", "text": "\u2015Idazlea eta bere metaforak \u2013moztu zuen Eduk berriro\u2013, tximeleta reggae orain."}, {"text_idx": "#000049", "text": "Geldi dezagun turkiar faxismoa Rojavan!"}]